STAUB MÓRICZ: A BORSZÉKI MÉSZTUFALERAKÓDÁS. 
185 
gébén, um künftig die Spongillen unserer Gewásser specifisch zu unter- 
scheiden.D* Minden esetre arra vall ez is, hogy Meyen idézett dolgozata 
a kívánatosnál kevésbbé ismeretes és ez teszi megokolttá a leírás szük¬ 
séges részeinek szószerinti idézését. 
A BORSZÉKI MÉSZTUFALERAKÓDÁS. 
Dr. Staub MÓRicz-tól.** 
Társulatunk 1893 május 3-án tartott szakülésén volt szerencsém 
«A gánóczi mésztufalerakodás flórája» *** czimü előadásomban mindazt 
összefoglalni, a mit eddig a hazai mésztufalerakódásokról megtudtunk; de 
tekintettel a külföldön szerzett ismeretekre, kifejtettem azt is, hogy milyen 
jelentőség tulajdonítható ezen kőzetnek és szerves zárványainak a negyedkor 
történetére nézve. 
Ez alkalommal csak nagyon keveset mondhattam azon nagyszerű 
mésztufalerakodásról, mely hazánk keleti határán Borszék mellett talál¬ 
ható ; éppen csak annyit említhettem, mint a mennyit Herbich Ferencz és 
dr. Koch Antal idézett értekezéseiben találtam (i. h. 182. 1.). Rendkívül 
örültem tehát annak, midőn a tinovai völgy barnaszénlerakodásaiban elő¬ 
forduló növények gyűjtése czéljából 1893-ban a híres borszéki mésztufa¬ 
lerakodást is bejárhattam. 
A kis térképvázlat, a melyet itt közlök, talán jobban fog tájékoztatni, 
mint leirásom. A forrásairól híres Borszék Csikmegye északi csúcsában 
fekszik, a t. í. 882 m-nyi középmagasságban. Magas csúcsok veszik e völgyet 
körül és kölcsönzik neki nemcsak híres kiességét, de egyszersmind az üdítő 
levegőt is, mely Borszéket klimatikus gyógyhelylyé is teszi. A legmagasabb 
az északon emelkedő Bükkhavas (1347 m); a nyugaton álló Árkoza 
(1240 m); az északkeleten emelkedő Verőfény (1076 m) és végre keleten 
es délén a 926 m magas Kerekszék, a borszéki híres mésztufalerakodás 
legnevezetesebb pontja. 
A völgy bővelkedik vízben. A Verőfeny forrásait a Bükkhavas aljában 
fakadó Fokhagymáspatak szállítja délnyugot felé, hol Felső- és Alsó- 
Borszék között a Bükkhavas nyugoti lejtőiből jövő Havaspatakkal egyesül; 
melynek vize az Árkozáról jövő Hanszkerpatakéval megszaporodván, végre 
a völgy déli kijárójánál a Nagy Borpatakba ömlik, mely azt a Kis Besz- 
tercze felé viszi. 
* Meyen, az idézett helyen 86 1. 
'** Előadta az 1895 április hó 3-án tartott szakülésen. 
'*** Földtani Közlöny XXIII. köt. 162. 1. 
(133) 
